ایران نینگ فارس ولایتیده بعضی افغان مهاجر لر ایران پولیسی تامانیدن آتیب اولدیریلدی.
تخار ولایتی سوزلاوچی سی سنت تیمور اوشبو خبر نی تائید ایترایکن, بعضی تخارلیک یاش لر نینگ قاچاق بیر شکلده ایران گه کیتگن لیک لری نی معلوم قیلیب, خودی منه شوو یاش لرنینگ موتری نینگ ایران پولیسی تامانیدن اوق اوزیلیشی عاقبتیده یول دن چیقیب کیتگن لیگی نی ایسله تیب اوتدی.
تیمور, حاضرچه قنچه کیشی نینگ اوشبو حادثه عاقبتیده اولگن لیگی نینگ انیق معلوم ایمس لیگی نی بیلدیررایکن, بیراق, آلینگن ایلک معلومات لر گه کوره خودی منه شوو یاش لر نینگ 15 نفری نینگ کلفکان و ماورای کوکچه اولسواللیک لریدن ایکن لیک لری نی معلوم قیلدی.
ایران ده گی ایریم افغان مهاجر لر ایسه اوشبو حادثه عاقبتیده 23 افغان مهاجر نینگ اولگن لیگی نی بیلدیردی.
بیراق, حاضرچه ایران دولتی اوشبو خصوصده هیچ قنده ی بیر بیانات بیرگن ایمس.
حادثه پایتخت تاشکینت ده یوزبیرگن
